《梅花百咏 其五 元气流行》
明代·李江

元天默默意沈沈，却把梅花露此心。万物有形春壳子，三更无梦夜灵襟。

洋洋发育乾坤浃，浩浩流行宇宙深。遥想伏羲千古上，昏昏晓晓到于今。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。